《连都官祭歌》
宋代·王莘

恂好善兮行以躬，完素履兮一初终。化邦乡兮革奸凶，出为政兮用其中。

三钟山兮屹穹崇，与公德兮并其隆。岂独文兮耀幽宫，宜配社兮同勾龙。

俾世世兮仿而从，里闾乐兮廉让风。刑罚措兮年屦丰，慱哉利兮垂无穷。

作者简介：王莘，字乐道，汝阴（今安徽阜阳）人。尝从欧阳修学。事见《宋元学案补遗》卷四。